b'\n_START_ARTICLE_\nFail-over\n_START_PARAGRAPH_\nFail-over er evnen til automatisk at skifte over til et standby-computer, server- eller netv\xc3\xa6rkssystem i tilf\xc3\xa6lde af en uforudsigelig afslutning af services p\xc3\xa5 det igangv\xc3\xa6rende system, fx i tilf\xc3\xa6lde af str\xc3\xb8msvigt, oversv\xc3\xb8mmelse, hardwarenedbrud o.l. S\xc3\xa5danne afbrydelser indtr\xc3\xa6ffer tit uden menneskelig intervention og forudg\xc3\xa5ende advarsler, modsat planlagte skift (switch-over)._NEWLINE_Failover-underst\xc3\xb8ttelse er en n\xc3\xb8dvendig service i systemer, der kr\xc3\xa6ver konstant tilg\xc3\xa6ngelighed og h\xc3\xb8j stabilitet, s\xc3\xa5som serversystemer og databasesystemer. Failover for databasesystemer kan implementeres bl.a. via klynger af distribuerede databaser (database clustering).'